Document ID: 31980R2211

31980R2211
L 226/11
SLUŽBENI LIST EUROPSKE UNIJE
27.06.1980.
UREDBA VIJEĆA (EEZ) br. 2211/80
od 27. lipnja 1980.
o sklapanju Sporazuma o ribarstvu između Europske ekonomske zajednice i Vlade Danske i lokalne vlade Farskih otoka
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 43.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da se Vijeće svojom rezolucijom od 3. studenoga 1976. o određenim vanjskim aspektima uvođenja ribolovne zone od 200 milja u Zajednici s učinkom od 1. siječnja 1977. usuglasilo da se pravo ribolova ribara Zajednice mora ostvarivati i očuvati u vodama trećih zemalja temeljem odgovarajućih sporazuma Zajednice;
budući da je potrebno zaključiti Sporazum o ribarstvu između Zajednice i Vlade Danske i lokalne vlade Farskih otoka, potpisan 15. ožujka 1977.,
DONIJELO JE OVU UREDBU:
Članak 1.
Sporazum o ribarstvu između Europske ekonomske zajednice i Vlade Danske i lokalne vlade Farskih otoka odobrava se u ime Zajednice.
Tekst Sporazuma priložen je ovoj Uredbi.
Članak 2.
Predsjednik Vijeća izdaje obavijest predviđenu u članku 11. Sporazuma (2).
Članak 3.
Ova Uredba stupa na snagu sljedećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. lipnja 1980.

Labels: 18
15
6